CELEX: 62012CN0461
Language: sk
Date: 2012-10-15 00:00:00
Title: Vec C-461/12: Návrh na začatie prejudiciálneho konania, ktorý podal Gerechtshof te ’s-Hertogenbosch (Holandsko) 15. októbra 2012 — Granton Advertising BV/Inspecteur van de Belastingdienst Haaglanden (kantoor Den Haag)

12.1.2013   
            
            
               SK
            
            
               Úradný vestník Európskej únie
            
            
               C 9/30
            
         Návrh na začatie prejudiciálneho konania, ktorý podal Gerechtshof te ’s-Hertogenbosch (Holandsko) 15. októbra 2012 — Granton Advertising BV/Inspecteur van de Belastingdienst Haaglanden (kantoor Den Haag)
   (Vec C-461/12)
   2013/C 9/51
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Gerechtshof te ’s-Hertogenbosch
   
      Účastníci konania pred vnútroštátnym súdom
   
   
      Žalobkyňa: Granton Advertising BV
   
      Žalovaný: Inspecteur van de Belastingdienst Haaglanden (kantoor Den Haag)
   
      Prejudiciálne otázky
   
   
               1.
            
            
               Má sa výraz ‚iné cenné papiere‘ v článku 13 časti B písm. d) bode 5 šiestej smernice 77/388/EHS (1) [od 1. januára 2007 článok 135 ods. 1 písm. f) ôsmej smernice 2006/112/ES (2) v znení zmien a doplnení] vykladať v tom zmysle, že sa vzťahuje na Grantoncard, pri ktorej ide o prenosnú kartu, ktorá sa používa na (čiastočné) zaplatenie tovaru a služieb, a ak áno, podlieha potom vydávanie a predaj takejto karty oslobodeniu od dane z obratu?
            
         
               2.
            
            
               Ak nie, má sa potom výraz ‚iné prevoditeľné dokumenty‘ v článku 13 časti B písm. d) bode 3 šiestej smernice 77/388 [od 1. januára 2007 článok 135 ods. 1 písm. d) ôsmej smernice 2006/112 v znení zmien a doplnení] vykladať v tom zmysle, že sa vzťahuje na Grantoncard, pri ktorej ide o prenosnú kartu, ktorá sa používa na (čiastočné) zaplatenie tovaru a služieb, a ak áno, podlieha potom vydávanie a predaj takejto karty oslobodeniu od dane z obratu?
            
         
               3.
            
            
               Ak predstavuje karta Grantoncard ‚iný cenný papier‘ alebo „iný prevoditeľný dokument“ v uvedenom zmysle, je pri otázke, či ich vydávanie a predaj podliehajú oslobodeniu od dane z obratu, dôležité, že pri použití tejto karty je výber daní z (pomernej časti) úhrady, ktorá sa za ňu zaplatila, prakticky nemožný?
            
         
      (1)  Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23).
   
      (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1).